钦定古今图书集成/理学汇编/学行典/第074卷 > 周子通书 > 《拟大言赋》〈有序〉宋·苏易简
## 钦定古今图书集成/理学汇编/学行典/第074卷 > 周子通书 > 《拟大言赋》〈有序〉宋·苏易简

淳化四年，上皇帝书白龙笺、草书《宋玉大言赋》，赐玉堂臣苏易简。御笔煌煌，雄辞，洋洋，瓌玮博达，不可备详。召易简升殿，躬指其理，且叹宋玉奇怪也。因伏而奏曰：“恨宋玉不与陛下同时。” 帝曰：“噫！何代无人焉，卿为朕言之。” 易简因拟宋玉作《大言赋》以献。其辞曰：

圣人兴兮告成功，登昆仑兮展升中。芳席地兮飨祖
宗，天籁起兮调笙镛。日乌月兔，耀文明也。参旗井钺，
严武卫也。执北斗兮奠元酒也，削西华兮为石䃭也。
飞云涌霞，腾燔燎也。刳鲸《腊鹏》，代鹣鲽也。迅雷三变，
山神呼也，流电三激，爟火举也。四时一同兮万八千
年。泰山融兮溟海干，圆盖偃兮方舆穿。君王寿兮无